Bandungin teknillinen korkeakoulu

Bandungin teknillinen korkeakoulu (indonesiaksi Institut Teknologi Bandung, lyhennys ITB) on julkinen indonesialainen tutkimusyliopisto. Yliopistolla on kaksi pääkampusaluetta: Ganesan ja Jatinangorin kampukset. Hollannin hallitus perusti oppilaitoksen vuonna 1920 nimellä De Technische Hoogeschool te Bandung (TH Bandung). Heinäkuussa 1926 insinööreiksi valmistuneiden joukossa oli Sukarno, josta sittemmin tuli Indonesian ensimmäinen presidentti. Vuosina 1945-1959 se kuului osana Gadjah Madan yliopistoon ja toimi Yogyakartassa. Nykyinen asema ja nimi on Indonesian itsenäisyysjulistuksen jälkeiseltä ajalta, vuodelta 1959. Opetus annetaan indonesian ja englannin kielillä. Tiedekuntia on 12. Opiskelijoita on yli 26 000 ja akateemista henkilökuntaa 1 510. Se kuuluu useiden arvioiden mukaan Indonesian kärkipään yliopistoihin. Brittiläinen THE-yliopistoranking listasi sen maailmanlistansa sijaluokkaan 1201-1500 (vuonna 2025). Lähteet Aiheesta muualla Kuvia tai muita tiedostoja aiheesta Bandungin teknillinen korkeakoulu Wikimedia Commonsissa